Laccaria tortilis

Laccaria tortilis Hydnangiaceae familiako onddo espezie bat da. Ez kontsumitu, toxikoa izan daiteke eta haragi gutxi du. Generoan urria.

Sinonimoak: Laccaria echinospora. Agaricus tortilis. Omphalia tortilis. Clitocybe tortilis. Laccaria tortilis var. clemenconii.

 Deskribapena 
Kapela: Oso txikia. 0,5 eta 2 cm bitarteko diametrokoa, irregularki konfiguratua, hauskorra, ganbila, erdigune deprimitua, erradialki ildoekin, ertz ildaskatua eta izurtua (tortilis = bihurritua). Azal lehorra, leuna, okre-arrosa bizi kolorekoa edo marroi-arrosa kolorekoa, lila-laranja koloreko tonuekin eguraldi hezean. 

Orriak: Horizontalak, irregularrak, oso zabal, adnatuak (batzuetan zerbait eskotatuak edo dekurrenteak). More kolorekoak, zerrenda argiagoekin.

Orri dekurrenteak: Hanka ukitzeaz gain, beherantz jarraitzen duten orriak.

Hanka: Laburra, 1 eta 2,5 cm bitarteko garaierakoa, zilindrikoa, okertua, fina, kapelaren kolorekoa, oinarrian mizelio zuriarekin.

Haragia: Oso fina, krema-arrosa kolorekoa, mintzezkoa, usaingabea eta zaporegabea. Espora-jalkina zuria.

Etimologia: Laccaria terminoa Erdi Aroko latinetik dator, tindatzen, esan nahi duen "laccare" hitzetik. Kapelaren ertzean dituen ildaska txikiengatik. Tortilis epitetoa berriz, okertzea esan nahi duen, "tórqueo" hitzetik.

 Jangarritasuna 
Ez du sukaldaritzarako balio.

 Nahasketa arriskua 
Laccaria amethystina delakoarekin nahas daiteke, hau handiagoa da (2-4), urdin-more kolorekoa, basidio tetrasporikoa. Laccaria laccata ere handiagoa da (2-5), kapela eta oina leunak, basidio tetrasporikoa. Laccaria proxima espezieak kolore biziagoak diru, kapela ezkatatsua, oin ildaskatua, basidio tetrasporikoa. Laccaria bicolor-ek orriak eta oinaren oinarria urdinxka-lila kolorekoak ditu, basidio tetrasporikoa. Laccaria affinis, arrosa argi kolorekoa da.

 Sasoia eta lekua 
Udazkenean (urrian, batez ere). Euriarekin, baita udaberrian eta udan ere. Baso mistoetan (sahatsa, haltza, pagoa, pinua), artediak, bideak …, lur hezeetan, orbeletan edo belarretan. Txikia delako, ikusi gabe uzten da.

 Banaketa eremua 
Ameriketako Estatu Batuak, Kanada, Alaska, Europa, Islandia, Svalbard, Kanariak, Errusia, Japonia, Australia, Zeelanda Berria, Hegoafrika, Uruguai.

 Erreferentziak 

 Kanpo estekak 

Kategoria:Lakaria
Kategoria:Kanadako onddoak
Kategoria:Ameriketako Estatu Batuetako onddoak
Kategoria:Alaskako onddoak
Kategoria:Europako onddoak
Kategoria:Kanarietako onddoak
Kategoria:Errusiako onddoak
Kategoria:Svalbardeko onddoak
Kategoria:Islandiako onddoak
Kategoria:Japoniako onddoak
Kategoria:Australiako onddoak
Kategoria:Zeelanda Berriko onddoak
Kategoria:Hegoafrikako onddoak
Kategoria:Uruguaiko onddoak